Source: https://www.monitoruldegalati.ro/sport/cei-mai-mici-voleibalisti-de-la-css-arcada-vor-sa-si-consolideze-primul-loc-in-fata-propriilor-sustinatori.html
Timestamp: 2020-01-19 23:54:51+00:00

Document:
Cei mai mici voleibalişti de la CSS Arcada vor să-şi consolideze primul loc în faţa propriilor susţinători - Monitorul de Galati - Ziar print si online
Cei mai mici voleibalişti de la CSS Arcada vor să-şi consolideze primul loc în faţa propriilor susţinători Recomandat
Joi, 21 Noiembrie 2019 12:32
Campionatul Naţional de Minivolei programează în weekend partidele celui de-al doilea turneu. În Sala Siderurgistul din Galaţi se vor duela sâmbătă, 23 noiembrie, şi duminică, 24 noiembrie, echipele din seria B: CSS Tulcea, CSS Buzău, CSM Ploieşti şi echipa organizatoare, CSS Arcada. Echipa gălăţeană, antrenată de Alin Andrei Lazăr, a început în forţă reuşind să câştige tot luna trecută în primul turneu de la Tulcea: 3-0 cu CSS Buzău, 3-2 cu CSS Tulcea şi 3-1 cu CSM Ploieşti şi acum, cu sprijinul susţinătorilor: părinţi, bunici, colegi, prieteni, vecini, vrea să-şi consolideze poziţia de lider şi să facă paşi importanţi spre turneul final. „Cu siguranţă emoţiile vor fi mari şi tocmai de asta aşteptăm spectatorii să vină cât mai mulţi la sală în cele două zile, să ne susţină ca să ne putem consolida locul 1 în grupa noastră”, ne-a declarat antrenorul de la CSS Arcada, Alin Andrei Lazăr. Lotul de jucători: Sebastian Ursu, Eduard Ionescu, Ştefan Doca, George Chiriac, Tudor Postol, Bogdan Neştian, Alexandru Păcuraru, Cristian Gherghea, Alexandru Gherghea, Alexandru Nedică, Cristi Ungureanu, Andrei Doca, Vlad Ovidenie, Răzvan Sîmpetru. Programul turneului: 23 noiembrie, etapa 1: CSS Arcada - CSS Buzău, de la ora 10.00; CSS Tulcea - CSM Ploieşti, de la ora 12.00; etapa a 2-a: CSS Tulcea - CSS Arcada, ora 17.00; CSM Ploieşti - CSS Buzău, ora 19.00; 24 noiembrie, etapa a 3-a: CSS Buzău - CSS Tulcea, ora 10.00; CSS Arcada - CSM Ploieşti, ora 12.00. Clasamentul după primul turneu arată astfel: 1. CSS Arcada Galaţi 8 puncte, 2. CSS Tulcea 7 p, 3. CSM Ploieşti 3 p, 4. CSS Buzău 0 p.
« Hocheiştii de la CSM Galaţi repetă cu Sportul pentru derbiul de la Ciuc
Sporting a învins categoric în fieful lanternei, CSU Dunărea de Jos a pierdut la Galaţi, SC Oţelul la Tg. Neamţ »

References: CSM 
 CSM 
 CSM 
 CSM 
 CSM 
 CSM 
 CSM